ΓΡΑΠΤΗ ΕΡΩΤΗΣΗ E-2086/00

υποβολή: Eija-Riitta Korhola (PPE-DE) προς την Επιτροπή

(28 Ιουνίου 2000)

Θέμα: Δοκιμές γενετικώς τροποποιημένων σπόρων στα κράτη μέλη

Σε ποιο βαθμό πραγματοποιούνται από τα σημερινά εθνικά συστήματα (που εφαρμόζονται από τα κράτη μέλη) δοκιμές σε γενετικώς τροποποιημένους σπόρους όσον αφορά τις επιπτώσεις τους στηνγεία του ανθρώπου στους ακόλουθους τομείς (συμπεριλαμβανομένων των τρόπων που αυτές οι επιπτώσεις μπορεί να είναι ίδιες ή διαφορετικές από αυτές των μη γενετικώς τροποποιημένων σπόρων και τροφίμων):

1. μεταβολή (και διαφορά) των θρεπτικών και μη θρεπτικών συστατικών των γενεντικώς τροποποιημένων σπόρων και τροφίμων σε σύγκριση με τα μη τροποποιημένα"

2. δυνητική αλλεργική επίδραση των ΓΤ σπόρων και τροφίμων σε ευαίσθητα στις πρωτεΐνες άτομα (όπως τα άτομα που είναι ευαίσθητα στους ξηρούς καρπούς), συμπεριλαμβανομένης της διασταυρούμενης επενέργειας των δυνητικών πρωτεϊνικών αλλεργιογόνων"

3. επιπτώσεις των ΓΤ σπόρων και τροφίμων στο έμβρυο"

4. επιπτώσεις των ΓΤ σπόρων και τροφίμων στη δημιουργία, την ανάπτυξη και τον πολλαπλασιασμό των όγκων"

5. επιπτώσεις των ΓΤ σπόρων και τροφίμων στο ανοσοποιητικό σύστημα, συμπεριλαμβανομένου του αντικτύπου των αντιγόνων που έχουν δημιουργηθεί από ΓΤ τρόφιμα, του αντικτύπου τους στην επιβίωση και την πρόσληψη ορισμένων πρωτεϊνών όπως των αναστολέων πρωτεϊνάσης καθώς και στα χαρακτηριστικά και την αποτελεσματικότητα δράσης των λευκοκυττάρων"

6. επιπτώσεις των ΓΤ σπόρων και τροφίμων στο εντερικό σύστημα, συμπεριλαμβανομένης της πρωτεϊνικής και γλυκοπρωτεϊνικής σύνθεσης, των μικροβιακών οργανισμών πουπάρχουν στον εντερικό σωλήνα και της οικολογικής ισορροπίας της εντερικής μικροβιακής χλωρίδας;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-2083/00, E-2084/00 και E-2086/00

(3 Οκτωβρίου 2000)

Τα γενετικώς τροποποιημένα φυτά και τα παράγωγά τους προϊόντα, αν προορίζονται για χρήση ως είδη διατροφής ή ως συστατικά ειδών διατροφής,πόκεινται στο νέο κανονισμό για τα τρόφιμα (Κανονισμός (ΕΚ) 258/97 του Κοινοβουλίου και του Συμβουλίου της 27ης Ιανουαρίου 1997 σχετικά με τα νέα τρόφιμα και τα νέα συστατικά τροφίμων(1)).

Η Επιτροπή έχει δώσει κατευθυντήριες γραμμές για τηνποβολή και την αξιολόγηση αιτήσεων βάσει του κανονισμού σχετικά με τα νέα τρόφιμα (Σύσταση της Επιτροπής 618/97/ΕΚ σχετικά με τις επιστημονικές πτυχές και την παρουσίαση των πληροφοριακών στοιχείων που είναι αναγκαία για τηνποστήριξη αιτήσεων διάθεσης νέων τροφίμων και νέων συστατικών τροφίμων στην αγορά και την εκπόνηση των εκθέσεων αρχικής αξιολόγησης βάσει του κανονισμού (ΕΚ) αριθμ. 258/97 του Κοινοβουλίου και του Συμβουλίου)(2).

Η αξιολόγηση των νέων τροφίμων και των νέων συστατικών τροφίμων πρέπει να γίνει κατά περίπτωση. Η αρχική αξιολόγηση πραγματοποιείται από τον οργανισμό αξιολόγησης των τροφίμων του κράτους μέλους. Η Επιτροπή και τα άλλα κράτη μέλη έχουν στη διάθεσή τους 60 ημέρες για τηνποβολής παρατηρήσεων ή αντιρρήσεων σχετικά με την έκθεση αρχικής αξιολόγησης. Στην περίπτωση αντιρρήσεων η Επιτροπή ζητεί τη γνωμοδότηση της επιστημονικής επιτροπής τροφίμων (SCF). Όλες οι γνώμες της SCF δημοσιεύονται στο Διαδίκτυο. Η Επιτροπή σκοπεύει να εξασφαλίσει ότι στο μέλλον οι αξιολογήσεις για τις οποίες έχουν διατυπωθεί αντιρρήσεις και συνεπώς έχει ζητηθεί γνωμοδότηση της SCF θα είναι επίσης διαθέσιμες στο Διαδίκτυο.

Το Κοινό Έρευνητικό Κέντρο της Επιτροπής (JRC) διενεργεί την εποχή αυτή μελέτη(3) με στόχο τη συλλογή και ανάλυση πληροφοριών σχετικά με την κατανάλωση γενετικώς τροποποιημένων οργανισμών (ΓΤΟ) ή παράγωγων των ΓΤΟ προϊόντων με βραχυπρόθεσμη και μακροπρόθεσμη προοπτική. Η εν λόγω έκθεση αναμένεται να ολοκληρωθεί στις αρχές του 2001 και τα αποτελέσματά της ενδέχεται να παράσχουν επιπλέον στοιχεία αναφοράς σχετικά με το θέμα αυτό.

(1) ΕΕ L 43 της 14.2.1997.

(2) ΕΕ L 253 της 16.9.1997.

(3) Impact of GMOs on Human Health and the Environment: Mapping of risks (Ο αντίκτυπος των ΓΤΟ στην ανθρώπινηγεία και στο περιβάλλον: καταγραφή των κινδύνων) που συντονίζει η IPTS-Σεβίλης.